**ΑΠΑΝΤΗΣΕΙΣ ΓΛΩΣΣΑΣ (5)**

**ΑΣΚΗΣΕΙΣ**

1. **Να συμπληρώσετε τα κενά του παρακάτω κειμένου με το σωστό τύπο των επιθέτων που δίνονται στις παρενθέσεις.**

*Η μαύρη (μαύρος) περσική (περσικός) γάτα είναι μία από τις παλαιότερες (παλαιότερος) γάτες ράτσας. Είναι μια όμορφη (όμορφος) γάτα και το γυαλιστερό(γυαλιστερός),κατάμαυρο(κατάμαυρος) τρίχωμά της δένει αρμονικά με τα μεγάλα(μεγάλος),λαμπερά(λαμπερός) μάτια της. Το μαύρο(μαύρος) τρίχωμα έχει την τάση να δημιουργεί μια απόχρωση στο χρώμα της σκουριάς, που θεωρείται ότι προκαλείται από το δυνατό (δυνατός) φως του ήλιου ή τις συνθήκες υγρασίας, και κατά τις περιόδους αλλαγής του τριχώματος δημιουργούνται καφετιές (καφετής) ραβδώσεις στο χειμαρρώδες (χειμαρρώδης) τρίχωμα. Τα νεαρά (νεαρός) γατάκια συχνά έχουν απογοητευτική (απογοητευτικός) εμφάνιση με έντονες (έντονος) σκιάσεις στο εσωτερικό (εσωτερικός) τρίχωμα και σκούρο (σκούρος) χρώμα στο εξωτερικό (εξωτερικός). Οι περσικές (περσικός) γάτες είναι γενικά ήρεμες (ήρεμος), με ήπιο (ήπιος) χαρακτήρα. Τα μικρά τους είναι παιχνιδιάρικα (παιχνιδιάρης) και άτακτα (άτακτος). Είναι πολύ τρυφερά (τρυφερός) ζώα, ήσυχα(ήσυχος) και άνετα (άνετος) μέσα στο σπίτι. Τα θηλυκά (θηλυκός), μάλιστα είναι εξαίρετες (εξαίρετος) μητέρες. Το μακρύ (μακρύς) πυκνό (πυκνός) τρίχωμά τους χρειάζεται καθημερινό (καθημερινός) βούρτσισμα, για να αποφεύγονται οι κόμποι και τα μπερδέματα.*

1. **Να συμπληρώσετε τα κενά των παρακάτω προτάσεων με το σωστό τύπο των επιθέτων που δίνονται στις παρενθέσεις:**
* Οι *παχιοί* (παχύς) άνθρωποι μπορεί να παρουσιάσουν σοβαρά προβλήματα υγείας.
* Για να τον βγάλει από το *βαθύ* (βαθύς) πηγάδι, του έριξε ένα μακρύ (μακρύς), χοντρό σκοινί.
* Προσπαθώντας να σηκώσει ένα από τα *βαριά* (βαρύς) τραπεζάκια του σαλονιού, γρατσούνισε το χέρι του στην *τραχιά* (τραχύς) επιφάνεια του τοίχου.
* Ήταν πολύ δύσκολο να διασχίσουν τον *πλατύ* (πλατύς) και *βαθύ* (βαθύς) ποταμό.
* Κοιτούσα έκπληκτη τους *πλατιούς* (πλατύς) δρόμους που διέσχιζαν την πόλη.
* Τη στιγμή που τράβαγε μια *ευθεία* (ευθύς) με το χάρακα ένιωσε έναν *οξύ* (οξύς) πόνο στο στήθος.
* Προτιμά να φοράει *ελαφριά* (ελαφρύς) και *φαρδιά* (φαρδύς) ρούχα.
* Ένα *παχύ* (παχύς) στρώμα χιονιού είχε καλύψει τα πάντα και το κρύο ήταν *δριμύ* (δριμύς).
1. **Να χαρακτηρίσετε τις παρακάτω προτάσεις ως απλές ή επαυξημένες και να τις μετατρέψετε από απλές σε επαυξημένες και το αντίστροφο, προσθέτοντας ή αφαιρώντας προσδιορισμούς (επίθετα, επιρρήματα, φράσεις με προθέσεις):**
* Ο ήλιος έλαμπε. *απλή*

*Ο ήλιος έλαμπε στο γαλανό ουρανό.*

* Η νεαρή γυναίκα φαινόταν πολύ κουρασμένη. *επαυξημένη*

*Η γυναίκα φαινόταν κουρασμένη*.

* Ο καιρός θα αγριέψει πολύ από αύριο. *επαυξημένη*

*Ο καιρός θα αγριέψει*.

* Τα παιδιά παίζουν κρυφτό. *απλή*

*Τα μικρά παιδιά παίζουν χαρούμενα κρυφτό*.

* Ο δυνατός άνεμος λυγίζει τα κλαδιά του δέντρου. *επαυξημένη*

*Ο άνεμος λυγίζει τα κλαδιά.*

* Ο δρόμος είναι άσχημος. *απλή*

*Εκείνος ο δρόμος είναι πολύ άσχημος.*

1. **Θυμάμαι τα οριστικά και τα αόριστα άρθρα και συμπληρώνω τα κενά του παρακάτω κειμένου:**

*Μιαμέρα παρατηρήθηκε ταραχή, και βουητό απλώθηκε στο αγρόκτημα. Στο διάστημα της μέρας εκείνης είχε κυκλοφορήσει η φήμη ότι ογερο-στρατηγός, το μεγάλο, άσπρο γουρούνι, είχε δει ένα παράξενο όνειρο την προηγούμενη νύχτα και ήθελε να το αφηγηθεί στα άλλα ζώα. Συμφωνήθηκε έτσι ότι θα συναντιούνταν όλα τα ζώα στη μεγάλη αποθήκη. Σε μια άκρη, λοιπόν, της αποθήκης, σ’ ένα είδος εξέδρας, ο στρατηγός ήταν ήδη ξαπλωμένος στο αχυρένιο στρώμα του, κάτω από το φως ενός φαναριού, που κρεμόταν από ένα δοκάρι. Γρήγορα άρχισαν να καταφθάνουν τα άλλα ζώα. Πρώτα ήρθαν τα τρία σκυλιά, τα τρία γουρούνια και στη συνέχεια οι κότες, τα περιστέρια, τα πρόβατα, η κατσίκα και οι αγελάδες.*

1. **Να συμπληρώσετε τα κενά των παρακάτω φράσεων με τα επίθετα και τις παθητικές μετοχές των ρημάτων που σας δίνονται στις παρενθέσεις και να υπογραμμίσετε τις εξαρτημένες αιτιολογικές προτάσεις:**

Ο παππούς δεν ήθελε να δει κανέναν, γιατί ήταν πολύ *κουρασμένος* (κουράζομαι) και *ταραγμένος* (ταράζομαι).

Επειδή νίκησε η ομάδα τους, τα παιδιά ήταν πολύ *χαρούμενα* (χαίρομαι) και *ενθουσιασμένα* (ενθουσιάζομαι).

Οι φίλες της φαίνονταν *απογοητευμένες* (απογοητεύομαι), γιατί δεν θα πήγαιναν εκδρομή.

Η Μαρία ήταν πολύ *λυπημένη* (λυπάμαι) και *αναστατωμένη* (αναστατώνομαι), γιατί είχε χάσει τον *αγαπημένο* (αγαπιέμαι) της σκύλο.

1. **Να γράψετε στα τρία γένη τα επίθετα που προέρχονται από τα παρακάτω ουσιαστικά:**

το χρυσάφι *ο χρυσαφής η χρυσαφιά το χρυσαφί*

το φάρδος *ο φαρδύς η φαρδιά το φαρδύ*

το πλάτος *ο πλατύς η πλατιά το πλατύ*

το λάδι *ο λαδής η λαδιά το λαδί*

το ροδάκινο *ο ροδακινής η ροδακινιά το ροδακινί*

το βάθος *ο βαθύς η βαθιά το βαθύ*